CELEX: 
Language: bg
Date: 2016-04-08 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за поправка на Делегиран регламент (ЕС) 2016/341 за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Регламент (ЕС) № 952/2013 (Кодекс), съгласуван с Договора за функционирането на Европейския съюз (ДФЕС), предоставя на Комисията правомощия да допълва определени несъществени елементи от Кодекса в съответствие с член 290 от ДФЕС. Упражнявайки своите правомощия, на 17 декември 2015 г. Комисията прие Делегиран регламент (ЕС) 2016/341 за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446. Този делегиран регламент на Комисията установи разпоредби с общо приложение, с които Кодексът се допълва в съответствие с делегираните на Комисията правомощия и с цел да се даде възможност за ясно и точно прилагане на Кодекса в преходния период за случаите, когато електронните системи, необходими за прилагането му, все още не са напълно осъвременени или не са изцяло въведени.
            
            
               След влизането в сила на Делегиран регламент (ЕС) 2016/341 в някои формуляри от приложение 12, в частта относно опростяванията, бяха открити неправилни позовавания. Освен това в същото приложение бе установена липсата на някои формуляри, които неволно не са включени в него. Корекцията на тези неточности е от голямо значение за Комисията, държавите членки и търговския обмен и представлява задължителна предпоставка за правилното прилагане на митническото законодателство на Съюза.
            
            
               Регламент (ЕС) № 952/2013 и Делегиран регламент (ЕС) 2016/341 ще се прилагат от 1 май 2016 г. Следователно е необходимо Делегиран регламент (ЕС) 2016/341 да се поправи възможно най-бързо, така че да се заменят формулярите с проблемни позовавания и да се добавят липсващите формуляри, за да се осигурят необходимите формуляри за прилагането на Кодекса.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Беше проведена консултация съгласно параграф 4 от Общото споразумение между Европейския парламент, Съвета и Европейската комисия относно делегираните актове.
            
            
               Проектът на акта бе представен на делегатите на държавите членки на срещата на експертната група по Митническия кодекс на 17 март 2016 г. Държавите членки изразиха съгласието си с предложената поправка.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Приложение 12 към Делегиран регламент (ЕС) 2016/341 следва да бъде поправено, за да се коригират установените пропуски и грешки.
            
            
               Тъй като тези поправки засягат същността на делегирания акт, подходящият инструмент е делегиран регламент на Комисията за поправка на Делегиран регламент (ЕС) 2016/341. Той ще се прилага, ако нито Европейският парламент, нито Съветът не представят възражения в срок от два месеца, с възможност за удължаване на този срок с още два месеца.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 8.4.2016 година
            
            
               за поправка на Делегиран регламент (ЕС) 2016/341 за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза
                  1
               , и по-специално член 279 от него,
            
            
               като има предвид, че:
            
            
               (1)След приемането на Делегиран регламент (ЕС) 2016/341
                  2
               , в частта относно опростяванията в приложение 12 към посочения делегиран регламент, в три от формулярите бяха открити някои несъответствия със системите, въведени от Митническия кодекс на Съюза, включително препратки към режими, които вече не съществуват. Тези несъответствия засягат правната яснота и следва да бъдат поправени.
            
         
         
            
               (2)Освен това беше установено, че в частта относно опростяванията в приложение 12 към Делегиран регламент (ЕС) 2016/341 някои формуляри са пропуснати по погрешка.
            
            
               (3)Поради това Делегиран регламент (ЕС) 2016/341 следва да бъде съответно поправен.
            
            
               (4)Разпоредбите на настоящия регламент следва да се прилагат от 1 май 2016 г. с цел да бъде възможно пълното прилагане на Митническия кодекс на Съюза
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Поправки на Делегиран регламент (ЕС) 2016/341
            
            
               Приложение 12 към Делегиран регламент (ЕС) 2016/341 се поправя, както следва:
            
            
               (1)формулярите „Заявление за разрешение за използване на опростена декларация и вписване в отчетността на декларатора“, „Заявление за разрешение за използване на опростявания, Допълнителен формуляр — ВНОС“ и „Обяснителни бележки за различните клетки на формуляра за заявление“ се заменят с формулярите в приложение I към настоящия регламент;
            
            
               (2)добавят се формулярите от приложение II към настоящия регламент.
            
            
            
               Член 2
            
            
               Влизане в сила 
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
            
               Той се прилага от 1 май 2016 г.
            
            
               Настоящият регламент е задължителен в своята цялост и се прилага пряко във всички държави членки.
            
            
            
               Съставено в Брюксел на 8.4.2016 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        Регламент (ЕС) № 952/2013 на Европейския парламент и на Съвета от 9 октомври 2013 г.за създаване на Митнически кодекс на Съюза (ОВ L 269, 10.10.2013 г., стр. 1).
               
               
                  
                     (2)
                  
                        Делегиран регламент (ЕС) 2016/341 на Комисията за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1).
               
            
      
    ---documentbreak--- 
      
         
         
            
               ПРИЛОЖЕНИЯ
            
            
               към
            
            
               Делегиран регламент на Комисията
            
            
               за поправка на Делегиран регламент (ЕС) 2016/341 за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446
            
            
               ПРИЛОЖЕНИЕ I
            
            
            
               
                  
               
               
                  
            
            
               
            
               Обяснителни бележки за различните клетки на формуляра за заявление
            
            
            
               Обща бележка:
            
            
               При необходимост поисканата информация може да бъде представена в отделно приложение към формуляра за заявление, като се посочи съответната клетка от формуляра.
            
            
               Държавите членки могат да изискват допълнителна информация.
            
            
               1.
                     Вписват се пълното име/фирма и EORI номерът на заявителя. Заявителят е лицето, на което ще бъде издадено разрешението.
            
            
               1.a
                     Вписва се идентификационният код на търговското дружество.
            
            
               1.b
                     Ако е приложимо, се вписва вътрешен референтен номер, с който заявлението ще бъде обозначено в разрешението.
            
            
               1.c
                     Вписва се съответната информация за връзка (лице за контакт, адрес за контакт, телефон, факс, електронна поща) 
            
            
               1.d
                     Посочва се видът на представителство при подаване на декларация — чрез поставяне на отметка „Х“ в съответната клетка.
            
         
         
            
               2.
                     Посочва се за кой вид опростяване (вписване в отчетността, опростена декларация или централизирано оформяне) и за кой митнически режим (за внос и/или износ) се отнася заявлението, като се поставя отметка „Х“ в съответната клетка.
            
            
               3.
                     Вписва се съответният код:
            
            
               1
                     първо заявление за разрешение 
            
            
               2
                     заявление за изменение или подновяване на разрешение (посочва се и съответният номер на разрешението).
            
            
               4.a
                     Посочва се дали е удостоверен статусът на одобрен икономически оператор; ако отговорът е „ДА“, се вписва съответният номер.
            
            
               4.b
                     Вписват се видът, номерът и — в съответните случаи — датата на изтичане на срока на действие на съответното разрешение или разрешения, за които ще се използват заявеното опростяване или опростявания; в случай че разрешението или разрешенията са само заявени, се посочват видът на заявеното разрешение или разрешения и датата на заявлението. 
            
            
               5.
                     Информация за основната счетоводна отчетност, търговски, данъчни или други счетоводни сведения
            
            
               5.a
                     Вписва се пълният адрес на мястото, където се съхранява основната счетоводна отчетност.
            
            
               5.b
                     Вписва се видът на счетоводната отчетност (електронна или на хартиен носител, видове използвани системи и компютърни програми).
            
            
               6.
                     Вписва се броят на допълнителните формуляри, приложени към заявлението.
            
            
               7.
                     Информация относно отчетността (счетоводна отчетност за митнически цели).
            
            
               7.a
                     Вписва се пълният адрес на мястото, където се съхранява отчетността.
            
            
               7.b
                     Вписва се видът на отчетността (електронна или на хартиен носител, видове използвани системи и компютърни програми).
            
            
               7.c
                     В съответните случаи се вписва друга относима информация за отчетността.
            
            
               8.
                     Информация относно видовете стоки и сделки.
            
            
               8.a
                     В съответните случаи се вписва кодът по КН, в противен случай се вписват поне главата от КН и описанието на стоките.
            
            
               8.b
                     Вписва се относимата информация по месеци.
            
            
               8.c
                     Вписва се относимата информация по месеци.
            
            
               9.
                     Информация относно одобрените местонахождения на стоките и отговорното митническо учреждение.
            
            
               9.a&b
                     Вписват се пълното име/фирма, адресът и информация за връзка 
            
         
         
            
               10.
                     Вписват се пълното наименование, адрес и информация за връзка на съответните митнически учреждения, където стоките са поставени под митнически режим.
            
            
               11.
                     В съответните случаи се вписват пълното наименование, адрес и информация за връзка на надзорното митническо учреждение.
            
            
               12.
                     Посочва се видът на опростената декларация чрез поставяне на отметка „Х“ в съответната клетка; в случай че се използват търговски или други административни документи, трябва да се посочи видът на използваните документи.
            
            
               
            
               ПРИЛОЖЕНИЕ II